Aalborg Byråd har besluttet, at for at sikre rent drikkevand, så skal landmændene pålægges dyrkningsrestriktioner, som de vil få en skattefri erstatning for. Aftalen skal indgås på ekspropriatonsligende vilkår. - Skat har oplyst at dette krav kan opfyldes ved denne samlede indstilling frem for, at hver enkelt aftale skal indstilles særskilt. Det er denne generelle vilje til ekspropriation, jeg hermed anmoder byrådet om at meddele, sagde forsyningsrådmand fra Dansk Folkeparti Tommy Eggers til nordjyske.dk. Men ikke alle er tilfredse med ordningen. Hos SF mener man, at det er forkert at betale landmændene for at passe på miljøet og grundvandet. - Rent faktisk er vi ude at give nogle meget store beløb i erstatning til nogle landmænd for at holde op med at svine vores miljø og drikkevand til, siger Anne-Dorte Krog fra SF til nordjyske.dk. Hun vil hellere have mere forebyggelse.

Referat:
Når en landmands jord bliver udsat for dyrkningsrestriktioner, vil landmanden kunne få en skattefri erstatning.